stanford-oval/wikipedia huggingface dataset:
אהרן צייטלין
קורות חיים

נולד בעיירה אוברוביצ'י שבגוברניית מוגילב, בתחום המושב של האימפריה הרוסית (כיום Уваравічы, בדרום-מזרח בלארוס). בשנת 1907 עברה משפחתו לוורשה. אביו הוא הסופר וחוקר החסידות הלל צייטלין שנספה עם שאר ילדיו, וכן תלמידיו, בגטו ורשה.
עלה לראשונה לארץ ישראל בשנת 1920, וניסה להיאחז בארץ כמורה בזכרון יעקב. כעבור שנתיים ירד בחזרה לפולין, והיה בוורשה אחד הבולטים שבדור הסופרים הצעירים. כתב יידיש ועברית, ועסק גם בפרוזה גם בשירה וכן בספרות ילדים. היה גם עיתונאי מפורסם בעיתונות היידיש.
בשנת 1939 שהה בארצות הברית לרגל הצגת מחזה שלו, וכשפרצה מלחמת העולם השנייה השתקע בניו יורק, והיה בין המשפיעים על חיי הרוח היהודיים בארצות הברית. כמו הלל אביו עסק גם הוא בנושאים יהודיים מובהקים, כמו קבלה חסידות ופילוסופיה יהודית.
לזמן מה כיהן כפרופסור לספרות עברית בבית המדרש לרבנים באמריקה.
ב-1957 זכה בפרס אוסישקין לספרות. בשנת 1969 הוענק לו פרס איציק מאנגר ליצירה ספרותית ביידיש. ספרי הפאראפסיכולוגיה שלו: "המציאות האחרת" ו"פאראפסיכולוגיה מורחבת", נתפרסמו מאוד בשעתו. על שמו ועל שם אביו הלל קרויים בישראל רחובות ובתי ספר במקומות שונים.
ארכיונו מופקד במחלקת הארכיונים בספרייה הלאומית בירושלים.
חתנו (בזיווג שני) היה איל ההון זאב וולפסון.
מעבודתו

שירו המפורסם והידוע ביותר של צייטלין הוא השיר "העגל" המוכר בשם "דונה, דונה". שיר יידי, "דאס קעלבל", שנכתב בארצות הברית ב-1940 על ידי אהרון צייטלין והולחן בידי שלום סקונדה.
השיר "דונה דונה" נכתב במקור עבור המחזמר היידי "אסתרק'ה", שהועלה בניו יורק בין שנים 1940-1941. התרגום הראשון מיידיש לאנגלית נעשה על ידי שלום סקונדה אך השיר לא זכה לפופולריות.
ב-1956 תרגמו את השיר לאנגלית ארתור קווש וטדי שוורץ ושינו את מילות הפזמון מ"דאנא דאנא ... דאן" ל"דונה דונה... דון". נראה כי משמעות המילים שבפזמון המקורי הן הקריאות שבהן נהגו העגלונים לעודד את סוסיהם המושכים את עגלתם.
השיר זכה לפופולריות בארצות הברית ובמדינות אחרות בעולם, ובכללן ישראל, שבהּ בוצע לראשונה ב-1962 על ידי נחמה הנדל, שאף תרגמה את מילות השיר מיידיש לעברית.
השיר תורגם לשפות רבות, ובכללן גרמנית, צרפתית, יפנית, רוסית ועברית. ביפן השיר אף הוכנס לתוכנית הלימודים בבתי הספר. לעומת זאת, המשטר הטוטליטרי בדרום קוריאה אסר בתקופה מסוימת את השמעת השיר בשל טענה כי הוא בעל נטייה קומוניסטית.
מעבודתו > שיר העגל ומטפורת השחיטה

סוברים שהשיר אודות העגל המובל לשחיטה, מקורו בתלמוד בבלי, מסכת בבא מציעא, דף פ"ה, עמוד א' - שם מופיע העגל בהקשר התעלמות הרב מגורלו.
רבי יהודה הנשיא, התייסר מכאבי שיניים טורדניים, ולא ידע מדוע. (מופיע בנוסחים שונים גם במדרש בראשית רבה לג, ג, ובילקוט שמעוני - תהלים, רמז תתפח).
ייסורים של רבי על ידי מעשה שגרם הוא עצמו באו, ועל ידי מעשה אחר הלכו. על ידי מעשה באו, מה הוא? עגל אחד שהוליכו אותו לשחיטה, הלך תלה [העגל] ראשו בתוך כנף [בגדו] של רבי ובכה. אמר לו [רבי יהודה לעגל]: לֵך, לכך נוצרת!!! [בחוסר אמפטיה- נוצרת לשחיטה...]. אמרו [משמים]: הואיל ואינו מרחם - שיבואו עליו ייסורים. ועל ידי מעשה [אחר] הלכו [ייסוריו] - יום אחד הייתה שפחתו של רבי מטאטאה את הבית, היו מונחים שם בני חולדה [= גורים של חולדה] והייתה מטאטאה אותם. אמר לה: הניחי להם, [הרי] כתוב: "ורחמיו על כל מעשיו" (תה' קמה, 9). אמרו [משמים]: הואיל ומרחם - נרחם עליו.
כתביו

שירים ופואימות (ירושלים: מוסד ביאליק, תש"י 1949)
בין האש והישע: פואמה דרמטית (תל אביב: יבנה, תשי"ז)
המדינה והרוח: מסה פוליטוסופית בי"ג פרקים (ניו יורק: הדואר, תשט"ו)
מן האדם ומעלה: שתי פואמות דרמטיות (תל אביב: יבנה, תשכ"ד)
מדינה וחזון מדינה (תל אביב: יבנה, תשכ"ה)
המציאות האחרת: הפאראפסיכולוגיה והתנועות הפאראפסיכיות (תל אביב: יבנה, תשכ"ז)
פאראפסיכולוגיה מורחבת (תל אביב: יבנה, תשל"ג)
רוח ממצולה : שירים ופואמות (תל אביב: יבנה, תשל"ה)
בין אמונה לאמנות, כרך א': מדור לדור, כרך ב': באוהלי ספרות (תל אביב: י. אורנשטין, תש"ם)
ברנר, אסתרקה, ויצמן השני: שלושה מחזות (ירושלים: הוצאת ספרים ע"ש י"ל מאגנס, תשנ"ג 1993)
כתביו > מעריכותיו ודברי מבוא

יצחק צימרמן, בעיניו של מאמין, (לקט מאמרים), דברי מבוא : דב סדן, אהרן צייטלין, ש"ה ברגמן, בצירוף מפתח ל"פרוזדור" מאת אלעזר בניועף, הביא לדפוס יוסף עמנואל, פרוזדור, (דו ירחון לעיון אמונה), תל אביב, תש"ל, 1969.
שבלים : עיתון עם ציורים לבני הנעורים. שלושת הגיליונות האחרונים (ירחונים) נערכו על ידי אהרן צייטלין (פולין 1922-1923)
הערות שוליים

↑  הוענק הפרס ע"ש מאנגר לפרופ' צייטלין ולמשורר א. סוצקבר, למרחב, 25 במרץ 1969
↑  ארכיון אהרן ציטלין באתר הספרייה הלאומית
↑  דונה דונה בביצוע נחמה הנדל, הקלטת שידור רדיו משנת 1962 באתר הספרייה הלאומית
| --- | --- |
בקרת זהויות :  NLI: 987007270221105171  PLWABN: 9810654510505606  BNE: XX1095807  BnF: cb12368768p (data)  GND: 122549538  ISNI: 0000 0001 1749 3524  LCCN: n82147338  MusicBrainz: e01f2186-b06d-4eaa-9f9f-6c297526c2b5  NDL: 001173642  NTA: 131456806  RERO: 02-A003996973  SELIBR: 170441  SNAC: w6jt1331  SUDOC: 032709706  VIAF: 20566319   WorldCat (עם VIAF): 20566319
אליקים כרמולי

| --- | --- |

 לידה:  5 באוגוסט 1802 בפסקה זו רשומה אחת נוספת שטרם תורגמה, צרפת 
 פטירה:  15 בפברואר 1875 (בגיל 72) פרנקפורט, הקיסרות הגרמנית 
 שם לידה:  Goschel David Behr 
 מדינה:  צרפת 
 השקפה דתית:  יהדות 
 
אליקים כַּרמוֹלי (Carmoly; תקס"ב, 5 באוגוסט 1802 זולץ, אלזס - י' באדר א' תרל"ה, 15 בפברואר 1875 פרנקפורט) היה רב, ביבליוגרף ואספן של כתבי יד עבריים.
ביוגרפיה

אליקים בן דוד בן יששכר בן יהודה (אנ') בן אליעזר בן מאיר כרמולי, נקרא גם "גשטל בן דוד בֶּר". כפי הנראה שם המשפחה "כרמולי" אינו מקורי וייתכן שנבחר על ידו בגלל העיר קולמאר, בירתו של אחד מחבלי אלזס, שבה למד כרמולי תורה. אמו שרה לבית בלוך. רבותיו היו הרב אהרן וורמס ממץ (תלמיד רבי אריה לייב גינצבורג, בעל ה"שאגת אריה") והרב דוד טבלי שייאר ממיינץ. ילדותו ונעוריו בחבל אלזס בעל האוכלוסייה המעורבת גרמנית - צרפתית הקנו לו שליטה הן בגרמנית והן בצרפתית. יש בעובדה זו כדי להסביר את התחנות הגאוגרפיות השונות בחייו.
כרמולי התמחה במחקר ביבליוגרפי של כתבי יד עבריים. שנים אחדות עשה כרמולי כספרן בספרייה הלאומית בפריז, שם היה אחראי על מדור כתבי היד העבריים.
בשנת 1832 מונה כרמולי לרבה של הקהילה היהודית בבריסל. לצד עיסוקיו כרב קהילה וכאב"ד עסק גם בשיפור החינוך שניתן באותה העת לילדיהם של עניי הקהילה. בכהנו שם נחשב כרמולי לרב 'מתקדם', שכן נשא את דרשותיו בצרפתית ולא ביידיש. תדמית זאת עמדה לו לרועץ שכן ב-1839 נאלץ כרמולי לפרוש משום שנחשד בנטייה ליהדות הרפורמית. לאחר עזיבתו את בריסל ישב תחילה בפריז ולאחר מכן בפרנקפורט. בשנים אלה עסק במחקרים ענפים בתחום הביבליוגרפיה העברית.
כרמולי החזיק ברשותו אוסף ספרים גדול שהתפזר אחרי פטירתו. כרמולי אף העביר כתב יד של מדרש פסיקתא דרב כהנא שהיה בידו לרבי שלמה בובר על מנת שיוציא לאור מהדורה מדעית של המדרש. קטלוג של האוסף יצא לאור ב-1885.
מחקריו

את חיבורו הראשון, "תולדות גדולי ישראל", התחיל כרמולי לכתוב עוד כשהיה תלמיד של הרב שייער במיינץ. הכרך הראשון והיחידי יצא לאור בפריז בשנת 1828. בזמן עבודתו בספרייה הלאומית בפריז פרסם מספר מאמרים מדעיים בתחום הביבליוגרפיה העברית, ובזכותם התפרסם כחוקר. הוא פרסם את מחקריו בצרפתית, גרמנית ועברית, דבר שהעצים את התהודה שעוררו מחקריו. לצד מחקריו בביבליוגרפיה, כרמולי עסק גם בהיסטוריה של אישים, משפחות וקהילות.
בשנת 1829 כתב מחקר בצרפתית בשם Wessely et ses e'crits (וייזל וכתביו).
בשנת 1831 הוציא לאור את ספר המסע של רבי פתחיה מרגנשבורג בתוספת תרגום לצרפתית.
בשנת 1833 פרסם מחקר בצרפתית על תולדות הכוזרים במאה העשירית.
בשנת 1834 פרסם בבריסל את האגרות המיוחסות לאלדד הדני.
בשנת 1840 פרסם מחקר על תורת הרפואה של הרמב"ם (רק חלק א' התפרסם).
ביו השנים 1841 ו-1844 ערך את כתב העת המחקרי Revue orientale שיצא בבריסל ובו פורסמו מרבית המאמרים שכתב. בקרב מאמרים אלו בולטים במיוחד מחקריו ההיסטוריים על תולדות הקהילות היהודיות במרוקו, אלג'יר, תוניס, טריפולי שבלוב, צרפת, איטליה ובלגיה.
בשנות השישים של המאה ה-19 פרסם את ספר אמרי שפר לרבי אבשלום מזרחי. לספר מצורפים הקדמה ונספח שכתב כרמולי. בתוספות אלו מצורפים גם פיוטים פרי עטו של כרמולי.
בשנת 1842 פרסם חיבור בשם עקטאן דמר יעקב, שהציג ככתב יד עתיק שבו דברי הנוסע "מר יעקב" שהגיע לארץ כוזריא ומצא שם את בני שמעון, שמלכיהם התגיירו והפכו יהודים. היו שפקפקו באמיתות הדברים.
הערכת עבודתו המחקרית

חוקרים מסוימים מאסכולת חכמת ישראל כגון שד"ל ולפי האנציקלופדיה העברית גם צונץ, שטיינשניידר ושלמה יהודה רפפורט (שי"ר) לא החשיבו את מחקריו של כרמולי. הם טענו שעבודתו כמהדיר וחוקר אינה דקדקנית די הצורך ועקב כך נופלות בה טעויות. יוסט ראה בו רמאי, וכמוהו גם גרשם שלום, ומיכאל איש-שלום דורות אחריו, האשימו את כרמולי בזיוף מכוון של האיגרת המיוחסת לרבי יצחק חילו.
לצד הטענה שלא תמיד ניתן להסתמך על מחקריו, הרי שבאנציקלופדיה היהודית נטען שגם פסילה גורפת של עבודתו אינה מבוססת דיה.
שיר הזדמנות של כרמולי

אליקים כרמולי הדפיס ופרסם שיר הזדמנות לכבודו של מלך צרפת, לואי פיליפ הראשון. ובכך חידש שימוש נושן בסוגת "שירי ההזדמנות". השיר נדפס בשנת תק"צ 1830, בעיר מץ, בדפוס יהודי כנראה, של פרוספר ויטרסהיים.
שיר לכבוד לואיס פילפוס הראשון מלך הצרפתים, ביום נשאו כתר מלכותו, מאת אליקים כרמולי, מץ: פרוספר ויטרסהיים, תק"ץ. (עברית וצרפתית)
מספריו

אלה המסעות: אשר הם נוסעים כל הרוצה ללכת להשתטח על קברי האבות, אשר בארץ ישראל, עם סימני כתבי הקברות, על ידי כמוהר"ר אליקים כרמולי, דפוס א. מ. לונץ, ירושלים תרמ"ה.
דברי הימים לבני יחייא, פרנקפורט על המיין: י’ קויפמאן: (דפוסי לעהרבערגער ושותפו), תר"י.
חקקי אבן: בפטיש יפוצץ סלע, על מצבות וציונים, אשר נקבצו ונאספו יחד על ידי הרב אליקים כרמולי, פריז: תרכ"א.
העורבים ובני יונה: מחקר על יוחסין של משפחות הכהן רפפורט (העורבים) ומשפחת יונגיטיבין (בני היונה) נדפס ברעדעלהיים ה'תרכ"א
טעם זקנים, מאת אליעזר אשכנזי מתוניס, קיבוץ חיבורים וכתובים ושירים בענייני החכמה, אספתים ולקטתים מכתבי יד שונים, פרנקפורט ענ’ מיין: דפוס י"ג וויללער, תרט"ו.
מבשרת ציון: אגרות על עשרת השבטים מתוך כתבי יד, מאת אליקים כרמולי, קדם ירושלים תשל"א 1971.
ספור אלדד הדני: אודות עשרת השבטים ונהר סמבטיון; ונלוה אליו אגרתא דשדר אליקים כרמולי למר שאול ריש גלותא דבגדאד, פריז: דפוס אפרים האדאמר, תקפ"ח.
שיר לכבוד לואיס פילפוס הראשון מלך הצרפתים, ביום נשאו כתר מלכותו [בעברית ובצרפתית], מאת אליקים כרמולי, מץ: פרוספר ויטרסהיים, תק"צ.
ספר אגודת אגדות, יכלכל עקטאן דמר יעקב, אלה המסעות, מבשרת ציון, יצאו לאור לראשונה, בשנת תר"א ותר"ב ונדפסו בתוספת איזה מעלות כמהור"ר אליקים כרמולי, ירושלים: דפוס א"מ לונץ, אלף ושמונה מאות ושש עשרה לחורבן [תרמ"ה].
תולדות גדולי ישראל, חדשות וגם ישנות אשר עשו להם שמות בארץ בתורה, חכמה ומוסר על פי סדר אלפא ביתא, אליקים כרמולי. מיץ תקפ"ח. (אשדוד: מכון זיכרון קדושי פולין, תשנ"ח 1998).
לקריאה נוספת

ש. כהן, "מונוגרפיה של כרמולי", בצרון (כסלו–טבת תש"ז 1947).
משה קטן, "הרב אהרן ווירמש ותלמידו אליקים כרמולי", ארשת ב (תש"ך), עמ' 190–198
הערות שוליים

↑  כך הוא מייחס את עצמו בראש ספרו "תולדות גדולי ישראל" (מץ תקפ"ח).
↑  ראו בספרו חקקי אבן (עמוד 40 אות ן) שהביא נוסח מצבת הוריו ושם כתוב נוסח מצבת אמו שרה לבית בלוך
↑  ליקוט על דבר הכוזרים, המליץ מספר 24 עמוד 17 (13 ביוליאני 25 בגריגוריאני) בדצמבר 1876
1 2  אבא אפלבוים, פולמוס ספרותי לפני מאה שנה (- חלק שני ואחרון), המצפה, 21 בינואר 1910
↑  ס' שבילי דירושלם המיוחס לר' יצחק חילו - מזויף, ציון ו', תרצ"ד, עמ' לט - נג
↑  "על "שבילי דירושלים" לר' יצחק בר' יוסף חילו", תרביץ כרך ו', טבת תרצ"ה, עמ' 197–209 (המאמר זמין לצפייה במאגר JSTOR לאחר הרשמה)
↑  יהושע פראוור, תולדות היהודים בממלכת הצלבנים, עמ' 222, הערה 104: "העוסקים בתולדות ארץ־ישראל בימי־הביניים זוכרים תמיד את הזיוף המפורסם מאוד של המלומד רב־המוניטין א' כרמולי, ממציא מסע העלייה־לרגל של ר' יצחק חילו. אם כי הזיוף כבר הוכח בו־זמנית על־ידי ג' שלום ומ' איש־שלום, משתמשים בו עד היום כמה חוקרים נוצרים נכבדים".
| --- | --- |
בקרת זהויות :  NLI: 987007259574305171  PLWABN: 9810573506105606  BnF: cb13015109c (data)  GND: 101528258X  ISNI: 0000 0000 9184 3118  LCCN: n82138208  NKC: zmp20211111477  NTA: 148549764  SUDOC: 128845392  VIAF: 90972240   WorldCat (עם VIAF): 90972240
אמיין (כדורגל)

מועדון הספורט אמיין (בצרפתית: Amiens Sporting Club), או בקיצור אמיין (בצרפתית: Amiens SC), הוא מועדון כדורגל צרפתי מהעיר אמיין שבמחוז או-דה-פראנס. המועדון הוקם בשנת 1901 וכיום משחק בלייגת המשנה הצרפתית. המועדון משחק את משחקיו הביתיים באצטדיון דה לה ליקורן שבעיר, המכיל 12,097 מושבים.
המועדון מעולם לא זכה בתואר משמעותי. בשנת 2017 העפיל המועדון לראשונה אל הליג 1, לאחר 116 שנים בליגות הנמוכות. את העונה סיימה הקבוצה במקום ה-13.
היסטוריה

מועדון אמיין אתלטיק (בצרפתית: Amiens Athlétic Club) הוקם בשנת 1901 על ידי קבוצת שחקנים מאיגוד du Lycée d'Amiens, אלופי נערים בצרפת בשנים 1902, 1903 ו-1904. אמיין אתלטיק ריסקה את יריבתה הראשונה, "סן-קנטן" 13–0, כמה חודשים לאחר שנוסדה. באפריל 1902 הוקם ה- "ועידת פיקרדי של ה-USFSA"‏ (בצרפתית: "Comité de Picardie de l'USFSA"), פדרציית ספורט מקומית צרפתית תחת ארגון העל "USFSA" (ארגון שפיקח על ענפי ספורט שונים בצרפת), על ידי נשיא אמיין אתלטיק אנרי פרדריק פטי. אמיין אתלטיק שלטה בליגת הכדורגל של מחוז פיקרדי של ארגון ה-USFSA במשך 12 העונות הראשונות של הליגה. בשנת 1909, המועדון חנך מגרש חדש ב"פארק הנרי דאוסי", שאיפשר הגעה של מעל ל-1,000 אוהדים.
בשנת 1933 המועדון פתח את קבוצתו המקצוענית הראשונה, שהפסיקה את פעילותה מאוחר יותר בשנת 1952, ולאחר מכן חזר להיות מועדון מקצועני שוב בשנת 1993. מאז שהוקם בשם מועדון אמיין אתלטיק שינה המועדון את שמו פעמיים: בשנת 1961, למועדון הספורט של אמיין (בצרפתית: Sporting Club d'Amiens), ובשנת 1989 שינה לשמו הנוכחי מועדון הספורט אמיין (בצרפתית: Amiens Sporting Club). אמיין שיחקה בליג 2 בין השנים 2001 עד 2009.
הקבוצה חזרה לשחק בליגה השנייה בכדורגל הצרפתי בעונת 2016/2017, לאחר שעונה קודם לכן סיימה במקום השלישי בליגה השלישית. עונתה הראשונה לאחר החזרה לליג 2 הייתה העונה המוצלחת ביותר בתולדות הקבוצה, מכיוון שסיימה את העונה כסגנית הליגה והעפילה ישירות לליג 1 בפעם הראשונה בתולדותיה. זו הייתה גם העפלה דרמטית, אמיין זכתה בהעפלה האוטומטית בעזרת שער ניצחון מאוחר במחזור האחרון נגד סטאד ריימס. העונה הראשונה של אמיין בליג 1 הסתיימה בהישארות כשסיימה במקום ה-13 בטבלה.
בעונת 2018/2019 סיימה אמיין במקום ה-15 בטבלה והבטיחה את הישרדותה בליגה לאחר ניצחון 2–1 על גנגאן שכבר ירדה לליגה השנייה.
למרות זאת, במהלך עונת 2019/2020 כשעוד נותרו 10 משחקים לעונה, אמיין הייתה במקום ה-19, לאחר שהתחילה את העונה בצורה די טובה אך בהמשך התדרדרה, שהיא מפגרת ב-4 נקודות מאחורי נים. מנהלת הליגות הצרפתית (ה-LFP) השעתה את ליג 1 וליג 2 ללא הגבלת זמן בעקבות מגפת הקורונה, וב-30 באפריל 2020, החליטה להעניק את תואר האליפות לפריז סן-ז'רמן וכן שתי הקבוצות שבתחתית הטבלה, אמיין וטולוז ירדו אוטומטית לליג 2.‏
הישגים

הגביע הצרפתי
סגנות (1): 2001.
הליגה הצרפתית השלישית בכדורגל
זכייה (1): 1977/1978
הערות שוליים

↑  "Neymar watches on as Cavani and Pastore seal PSG victory". נבדק ב-10 באפריל 2018. {{cite web}}:  (עזרה)
↑  "ESPN.com Soccernet Europe: News - French Cup: Nantes close in on double". www.espnfc.com.au. נבדק ב-10 באפריל 2018. {{cite web}}:  (עזרה)
↑  "Ligue1.com - Marseille miss out". www.ligue1.com.
↑  "Ligue 1: Strasbourg and Amiens win promotion - Goal.com". נבדק ב-10 באפריל 2018. {{cite web}}:  (עזרה)
↑  "Ligue 2: Strasbourg win title as Amiens promoted after 96th-minute winner". 20 במאי 2017. נבדק ב-10 באפריל 2018 – via www.bbc.com. {{cite web}}:  (עזרה)
↑  "Ligue1.com - Marseille miss out". www.ligue1.com.
↑  "Amiens celebrate survival with victory". Ligue 1. אורכב מ-המקור ב-2019-05-25. נבדק ב-2020-08-10.
↑  "Paris St-Germain awarded French title as season finished early". www.bbc.co.uk.
| --- | --- |
בקרת זהויות :  BnF: cb130386343 (data)  SUDOC: 057300887  VIAF: 266309825   WorldCat (עם VIAF): 266309825
אן קלבלו

קלף "החלפות" רולר דרבי של אן קלבלו
אן תרזה קלבלו (באנגלית: Ann Theresa Calvello;‏ 1 באוגוסט 1929 – 14 במרץ 2006) הייתה ספורטאית ודמות בולטת אמריקאית בתחום הרולר דרבי.
ביוגרפיה

אן קלבלו היא מסן פרנסיסקו, קליפורניה, שם סיימה למודי תיכון ביוני 1947.
היא התחילה להתחרות ברולר דרבי בשנת 1948, בליגת International Roller Speedway. קלבלו הייתה ידועה כחמת מזג, ונודעה בשל הניראות הבלתי-קונבנציונלית שלה - בצבע שיער ואיפור "פראיים". אוהדיה כינו אותה "אף בננה". היא התחרתה ברולר דרבי בסך הכל במשך שבעה עשורים: משנות הארבעים של המאה העשרים, ועד תחילת שנות האלפיים. היא התחרתה ברחבי עולם, כולל באירופה, גואם, הפיליפינים, קובה, אוסטרליה וכמובן בכל רחבי ארצות הברית. היא שברה את האף 12 פעמים במהלך הקריירה שלה. היריבה המפורסמת שלה על מסלול ההחלקה הייתה ג'ואן וסטון.
ב-11 באוגוסט 1953 אן ילדה בת, טרי אן לנגלי-קונטה. ב-1968, לאחר שפרשה מהספורט בפעם הראשונה, היא הוכנסה להיכל התהילה של הרולר דרבי.
קלבלו חיה בסוף ימיה בסן ברונו, קליפורניה, עם החתולים שלה. היא מעולם לא פרשה באופן רשמי מרולר דרבי, אבל לא התחרתה מאז 2000, חוץ מפעם אחת ב-2002 כשחזרה למסלול בפעם האחרונה כדי לנצח בתחרות עם קנת' לוג' III בפרק הסיום של תוכנית הטלוויזיה RollerJam. בתחילת 2006, היא אובחנה עם סרטן הכבד, ונפטרה בגיל 76 כעבור זמן קצר. קלבלו היא הספורטאית המקצועית היחידה שהתחרתה במשך שבעה עשורים בענף ספורט.
בספרות ובקולנוע

בשנת 2001, יצא Demon Of The Derby, סרט דוקומנטרי ביוגרפי אודות קלבלו. הסרט יצא גם ב-DVD, ולעיתים מוקרן  למטרות גיוס כספים על ידי רולר ליגות דרבי.
קלבלו תרמה מספר גדול של צילומים נדירים מהאוסף הפרטי שלה לפרסום בספר Roller Derby Classics…and more! מאת ג'ים פיצפטריק, שיצא ב-2005. היא גם כתבה את ההקדמה לספר.
בפברואר 2006, קלבלו הופיעה במספר פרקים של סדרת הריאליטי Rollergirls,ששודרה ברשת A&E. בקטעים  שצולמו ב-2005, חברות קבוצת הדרבי TXRD Lonestar Rollergirls נסעו לקליפורניה כדי לחפש את הגיבורה שלהן, קלבלו. קבוצת TXRD כינתה את האילפות שלהן על שמה.
ב-2011, יצא הספר The Blonde Bomber & The Last Hurrah of Ann Calvello and the Resurrection of a Unique American Sporting Event מאת אנדרו ג'. אפשטיין, שמתאר את הרנסאנס שעבר ענף הרולר דרבי, ויחד עם צילומים וסיפורים אישיים, מצייר גם את ההיסטוריה ואת הדמויות המובילות של התחום.
הערות שוליים

↑  "Events & Inductees", Roller Derby Hall of Fame
↑  Ann Calvello, 76, a Legend in Roller Derby's Rowdy Rinks, Dies, Douglas Martin, New York Times, March 17 2006
אמור חברובסק

שחקני אמור חברובסק, עונת 2016
מועדון ההוקי קרח "אמור" חברובסק (ברוסית: ХК Амур Хабаровск) הוא מועדון הוקי קרח מקצועני המתמודד בליגת ההוקי הקונטיננטלית. המועדון מבוסס בעיר חברובסק. נוסד בשנת 1957.
זו אחת מהקבוצות הוותיקות ביותר באזור המזרח הרחוק הרוסי והיא אחת משתי הקבוצות היחידות בליגת ההוקי הקונטיננטלית מהמזרח הרחוק הרוסי.
בעונת 2017/2018 הקבוצה העפילה לראשונה בתולדותיה לפלייאוף גביע גגארין.
שמות

1957-1966 — "מטח" (זאלפ)
1966-1996 — סק"א
1996-1998 — סק"א-אמור
1998 — אמור
היכל הבית

מאז תחילת עונת 2003 אמור מארחת את משחקי הבית בפלטינום ארנה, המכיל 7,100 מושבים למשחקי הוקי. מאז עונת 2010/2011, ההיכל גם משמש את קבוצת ליגת ההוקי הצעירה "נמרי אמור".
ראו גם

הדרבי של המזרח הרחוק הרוסי
אצטדיון אקדמיית קרסנודאר

| --- | --- |
אין תמונה חופשית
 מיקום:  רוסיה קרסנודאר, רוסיה
 קואורדינטות:  45°02′36″N 39°02′08″E﻿ / ﻿45.043395°N 39.035566°E﻿ / 45.043395; 39.035566
 תקופת הפעילות:  2011–הווה (כ־14 שנים)
 בעלים:  פ.צ. קרסנודאר 
 מפעיל:  קרסנודאר-2 
 קבוצות:  קרסנודאר (נוער) קרסנודאר-2 קרסנודאר-3
 מושבים:  3500
 he
 
אצטדיון אקדמיית "קרסנודר" (ברוסית: Стадион академии ФК «Краснодар») הוא אצטדיון בעיר קרסנודאר, המשמש כמגרש הבית של מועדון הכדורגל "קרסנודאר-2", "קרסנודאר-3" וקבוצת הנוער של "קרסנודר".
האצטדיון הוא בעל קיבולת של 3,500 צופים. נפתח בשנת 2011 וכולל מערכות חימום ומיזוג ליציעים.
האצטדיון החדש

ביולי 2021 נחנך אצטדיון חדש לאקדמיית קרסנודאר, המכיל 7,458 מושבים.
הערות שוליים

↑  ФК «Краснодар» построил новый стадион
אנתוני גורדון

אנתוני מייקל גורדון (באנגלית: Anthony Michael Gordon; נולד ב־24 בפברואר 2001) הוא כדורגלן אנגלי המשחק בעמדת הקיצוני בניוקאסל יונייטד ובנבחרת אנגליה.
קריירה

גורדון הצטרף לאברטון בגיל 11 לאחר שחרורו מליברפול. ב-7 בדצמבר 2017 ערך את הופעת הבכורה שלו בקבוצה בניצחון 0–3 על אפולון לימוסול בליגה האירופית. הוא ערך את הופעת הבכורה שלו בפרמייר ליג בתיקו 1-1 עם וסטהאם יונייטד בינואר 2020.
ב-1 בפברואר 2021 הושאל גורדון לפרסטון נורת' אנד מהצ'מפיונשיפ בהשאלה עד תום העונה. חמישה ימים לאחר מכן, הוא ערך את הופעת הבכורה שלו בקבוצה בהפסד 1–2 לרות'רהאם יונייטד.
ב-29 בינואר 2023 חתם גורדון בניוקאסל יונייטד.
לאחר שייצג את ארצו בנבחרות עד גיל 19 ו-18, גורדון ערך את הופעת הבכורה שלו עבור הנבחרת עד גיל 20 במהלך הניצחון 2–0 על ויילס ב-13 באוקטובר 2020.
ב-5 בנובמבר 2021 זומן לראשונה לנבחרת אנגליה עד גיל 21, וכבש פעמיים בהופעת הבכורה שלו בניצחון 1–3 על צ'כיה ב-11 בנובמבר 2021.
גורדון זכאי לייצג גם את נבחרות אירלנד וסקוטלנד עקב מוצאם של סבו וסבתו. ב-23 במרץ 2024 ערך את הופעתו הבכורה בנבחרת הבוגרת בהפסד 1-0 לברזיל.
הערות שוליים

↑  161385360554578, Gordon was released by Liverpool and could end Reds' quadruple dream for Everton, talkSPORT, ‏24 באפריל 2022 (באנגלית אמריקאית)
↑  Anthony Gordon Beats The Deadline To Join From Everton, www.pnefc.net (באנגלית בריטית)
| נבחרת אנגליה – יורו 2024 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 גהי •  7 סאקה •  8 אלכסנדר-ארנולד •  9 קיין •  10 בלינגהאם •   11 פודן •  12 טריפייר • 13 רמסדייל •  14 קונסה • 15 דאנק • 16 גלאגר • 17 טוני • 18 גורדון • 19 ווטקינס • 20 בואן • 21 אזה • 22 גומז • 23 הנדרסון • 24 פאלמר • 25 וורטון • 26 מיינו • מאמן: סאות'גייט | אנגליה |
אצטדיון ארסנל טולה

| --- | --- |

 מיקום:  רוסיה, טולה, רוסיה
 קואורדינטות:  54°10′27″N 37°36′11″E﻿ / ﻿54.174167°N 37.603056°E﻿ / 54.174167; 37.603056
 תקופת הפעילות:  29 באוגוסט 1959 – הווה (65 שנים)
 שופץ:  1996-1998, 2014
 משטח:  דשא טבעי
 קבוצות:  ארסנל טולה
 מושבים:  19,241
 ממדי משטח:  104×67 מטר
 he
 
אצטדיון ארסנל, או בשמו הרשמי האצטדיון המרכזי ארסנל, הוא אצטדיון הממוקם במרכז העיר טולה, משמש כמגרש הבית של קבוצת ארסנל טולה. בעל קיבולת של 19,241 צופים.
היסטוריה

האצטדיון נחנך באוגוסט 1959 תחת השם "לוז'ניקי של טולה" (Тульские Лужники ברוסית)
שמו שונה מספר פעמים והוא נקרא בעבר אצטדיון "עמל" ואצטדיון "חמישים שנה לקומסומול".
ב-1996 שופץ מחדש על מנת להתאימו לתקני אופ"א. הוחלף הדשא ומערכות החימום והותקנה תאורה חדשה. מושבי העץ הישנים הוחלפו במושבי פלסטיק ונבנו חדרי הלבשה מופרדים.
בסתיו 2014 הותקן מסך אלקטרוני חדשוהאצטדיון שופץ שוב, בעקבות העפלת הקבוצה לליגת העל הרוסית בכדורגל
הערות שוליים

↑  איך בנו את לוז'ניקי של טולה כתבה (ברוסית)
↑  "Новое табло смонтировано на стадионе "арсенал" в туле перед игрой с "ростовом"". אורכב מ-המקור ב-2018-08-23. נבדק ב-2018-08-22.
↑  "Футбольное поле стадиона "Арсенал" в Туле будет заменено за 18 млн рублей".
אליפות רוסיה בבייסבול

| --- | --- |
 שם מלא:  אליפות רוסיה בבייסבול
 תחום:  בייסבול
 ארגון:  פדרציית הבייסבול הרוסית
 מדינות:  רוסיה רוסיה
 קבוצות:  7
 תקופת הפעילות:  1987–הווה (כ־38 שנים)
 שמות קודמים:  אליפות ברית המועצות בבייסבול
 אלופה נוכחית:  רוסטאר מוסקבה (אליפות ראשונה)
 מירב הזכיות:  בלאשיחה (15 פעמים)
 מפעל מקביל:  גביע רוסיה בבייסבול
 BaseballRussia.ru
 
אליפות רוסיה בבייסבול (Чемпионат России по бейсболу) היא תחרות שנתית רוסית של קבוצות בייסבול. נערכת מאז 1992 ומנוהלת על ידי פדרציית הבייסבול הרוסית.
בשנים 1989–1991 נערכה אליפות ברית המועצות בבייסבול. אליפות 1992 הוגדרה כאליפות רוסיה הפתוחה בהשתתפות קבוצות בייסבול מהרפובליקות של ברית המועצות. החל מעונת 1993 משתתפות רק קבוצות רוסיות. החל משנת 2002 האליפות מנוהלת על ידי פדרציית הבייסבול הרוסית.
באוגוסט 2020 נחנך רוס סטאר ארנה, אצטדיון בייסבול במוסקבה המכיל 1,200 מושבים וכל משחקי הטורניר נערכים בו.
הקבוצות בעונת 2021

בלאשיחה
נבחרת סנקט פטרבורג
מוסקביץ'
הזאבים המוסקבאים
רוס סטאר
כוכבי הצפון מוסקבה
נבחרת רפובליקת קרים
היסטוריה

אליפות רוסיה בבייסבול היא יורשת אליפות ברית המועצות בבייסבול שנערכה מ-6 ביוני ועד 18 בספטמבר 1989 ובה נטלו חלק 24 קבוצות בייסבול מ-19 ערים ומ-8 רפובליקות סובייטיות.
בשנת 1992 נערכה אליפות רוסיה בבייסבול ומאז, זו נערכת ברציפות מדי קיץ. בשנת 2002 הוקמה פדרציית הבייסבול הרוסית, שהחלה לנהל את הליגה.
חרף המשבר באוקראינה קבוצת בייסבול מחצי האי קרים נוטלת חלק באליפות. בשנת 2016 סיימה במקום השלישי.
פורמט התחרות

האליפות משוחקת בין קבוצות ליגת העל. ב-2016 התחרות כללה שני שלבים — שלב בתים ופלייאוף. בשלב הראשון, 10 הקבוצות חולקו לשני בתים, אשר שיחקו כל אחת נגד יריבות מה, משחק בית ומשחק חוץ. בשלב השני, שלוש הקבוצות הטובות מכל בית התמודדו בפלייאוף הליגה עד לשלב הגמר, שנערך בשיטת הטובה משלוש.
אלופות > ברית המועצות

| שנה | אלופה | סגנית | מקום שלישי |
| --- | --- | --- | --- |
| 1989 | סק"א-29 (בלאשיחה) | ביטוביק (קייב) | MHTI (מוסקבה) |
| 1990 | MHTI (מוסקבה) | סק"א בלאשיחה (בלאשיחה) | פוטון (סימפרופול) |
| 1991 | השדים האדומים (מוסקבה) | APF (טירספול) | נמרי אוסורי (ולדיווסטוק) |